ΓΡΑΠΤΗ ΕΡΩΤΗΣΗ E-0427/03

υποβολή: Jean Lambert (Verts/ALE) προς την Επιτροπή

(18 Φεβρουαρίου 2003)

Θέμα: Συνταξιοδοτικά δικαιώματα

Πρόσφαταπέπεσε στην αντίληψή μου ότι οι συνταξιούχοι στο ΗΒφίστανται περικοπή μέρους της συντάξεώς τους για κάθε εβδομάδα παραμονής σε νοσοκομείο μετά τις πρώτες έξι. Κατόπιν πιέσεων εκ μέρους πολλών ομάδων, αυτή η περίοδος θα αυξηθεί στις 11 εβδομάδες από τον Οκτώβριο του 2003.

Τούτο προκαλεί προβλήματα σε πολλούς συνταξιούχους, καθώς η παραμονή σε νοσοκομεία δεν μειώνει αναγκαστικά τις μηνιαίες δαπάνες (π.χ. ενοίκιο).

Κατά τη γνώμη μου, αφού οι συντάξεις αποτελούν πληρωμές στο πλαίσιο της κοινωνικής ασφάλισης και συνιστούν ως εκ τούτου δικαίωμα που απορρέει από τα ποσοστά που κατακρατούνταν από τις αμοιβές ετών και όχι ένα είδος κοινωνικής παροχής που παραχωρείται ανάλογα με τις ανάγκες, δεν δικαιολογείται η μείωση της καταβαλλόμενης σύνταξης κατά το χρόνο παραμονής σε νοσοκομείο.

Συμφωνεί η Επιτροπή ότι οι συντάξεις αποτελούν δικαίωμα που απορρέει από τις εισφορές προς το σύστημα κοινωνικής ασφάλισης και όχι κοινωνική παροχή·

Συμφωνεί η Επιτροπή ότι η διακοπή καταβολής συντάξεων κατά το χρόνο παραμονής σε νοσοκομείο ποινικοποιεί τους συνταξιούχους που βρίσκονται σε αυτή τη θέση και μπορεί ως εκ τούτου να θεωρηθεί δυσμενής διάκριση εις βάρος τους·

Μπορεί η Επιτροπή να εκφράσει την άποψή της για αυτή την ενέργεια του ΗΒ·

Είναι εν γνώσει της Επιτροπής άλλες διατάξεις ανάλογου χαρακτήρα σε άλλα κράτη μέλη·

Απάντηση της κ. Διαμαντοπούλου εξ ονόματος της Επιτροπής

(24 Μαρτίου 2003)

Στα περισσότερα κράτη μέλη η σχέση μεταξύ των ανταποδοτικών εισφορών και του συνολικού ποσού εισφορών δεν είναι πλήρως αναλογιστική και ορισμένα στοιχεία αλληλεγγύης είναι ενσωματωμένα σε ανταποδοτικά συστήματα κοινωνικής προστασίας. Αυτά τα στοιχεία αλληλεγγύης είναι δυνατόν να ενυπάρχουν τόσο στην πλευρά των εισφορών (δηλ. απουσία ανώτατου ορίου στις εισφορές παρόλο πουπάρχει ανώτατο όριο στις παροχές που εξαρτώνται από τις απολαβές) όσο και στην πλευρά των παροχών (δηλ. λαμβάνονταςπόψη προσωπικές ανάγκες). Οι κρατικές συντάξεις στο Ηνωμένο Βασίλειο είναι κατ' αποκοπή παροχές σύνταξης που χρηματοδοτούνται από εισφορές οι οποίες εξαρτώνται από τις απολαβές. Κάποιο συμπλήρωμα χορηγείται στα εξαρτώμενα μέλη της οικογένειας. Τόσο η βασική κρατική σύνταξη όσο και το συμπληρωματικό επίδομα για τα εξαρτώμενα μέλη της οικογένειας είναι δυνατόν να μειωθούν σε περίπτωση νοσηλείας.

Τα κράτη μέλη έχουν την ευχέρεια να προσδιορίζουν ποια συστήματα κοινωνικής ασφάλισης διατίθενται στην επικράτειά τους και σύμφωνα με ποιους όρους (με την επιφύλαξη ορισμένων περιορισμών για την αποφυγή διακρίσεων, οι οποίοι θεσπίζονται από την κοινοτική νομοθεσία). Η Επιτροπή δεν πιστεύει ότι η μείωση της βασικής κρατικής σύνταξης σε περίπτωση παραμονής σε νοσοκομείο είναι αντίθετη με την κοινοτική νομοθεσία. Επιπλέον το ύψος του ποσού της μείωσης στο Ηνωμένο Βασίλειο είναι συγκρίσιμο με το ποσό που χρεώνεται ως ημερήσια δαπάνη σε ασθενείς σε διάφορα κράτη μέλη ως εισφορά για τα έξοδα νοσηλείας.

Για λεπτομέρειες σχετικά με τέτοιες δαπάνες, η Επιτροπή παραπέμπει τον αξιότιμο βουλευτή στον ακόλουθο ιστοχώρο: http://europa.eu.int/comm/employment_social/missoc/2002/index_en.htm (Επικεφαλίδα II — Health Care: Benefits — 2.2. Hospitalisation: Patient's participation)